AaB Håndbold vandt den ventede sejr på 39-30 over TMS Ringsted på hjemmebane onsdag aften. Stillingen ved pausen var 20-15 og med sejren beholder AaB 2. pladsen i ligaen med 20 point - et point efter førerholdet Kolding. Topscorer for AaB var Henrik Toft Hansen med syv mål, tæt fulgt af André Jørgensen, Rasmus Wremer og Jonas Larholm, som alle scorede seks gange i kampen, der blev overværet af 2.489 tilskuere.

Referat:
Med 39-30 over TMS Ringsted beholder nordjyderne 2. pladsen i mændenes liga.